भैरवी गाउँपालिका
भैरवी नेपालकोको एक गाउँपालिका हो । यो गाउँपालिका कर्णाली प्रदेशको दैलेख जिल्लामा अवस्थित छ ।  यस गाउँपालिकाको कुल क्षेत्रफल  रहेको छ । २०६८ सालको राष्ट्रिय जनगणना अनुसार यस गाउँपालिकाको कुल जनसङ्ख्या २१,२३३ रहेको छ । यस गाउँपालिकालाई ७ वटा वडामा विभाजन गरिएको छ । साविकका दुल्लु नगरपालिको केही भू-भाग, भैरीकालिकाथुम, कुसापानी, रावतकोट र कासीकांध गाविसहरू समेटेर बनाइएको यस गाउँपालिकाको कार्यालय साविकको भैरीकालिकाथुम गाविसको कार्यालयमा राखिएको छ ।
यस गाउँपालिकालाई २०७३ साल फागुन २७ गते अथवा १० मार्च २०१७ का दिन नेपाल सरकारको सङ्घीय मामिला तथा स्थानीय विकास मन्त्रालयले नयाँ ७४४ स्थानीय तहहरू बनाउने क्रममा घोषणा गरिएको थियो ।

पर्यटन
यस गाउँपालिका भित्र दैलेख जिल्लाका अधिकांश ऐतिहासिक तथा धार्मिक महत्त्व बोकेका स्थानहरू पर्दछन् । दैलेख जिल्लाको पवित्र तिर्थस्थल पञ्चकोशी मध्यको एक स्थान मानिएको शिरस्थान मन्दिर यसै गाउँपालिकामा अवस्थित छ । शिरस्थानमा नित्य प्रज्वतित अग्निज्वाला रहेको छ । यसका साथै कुसापानी झरना, भैरवी मन्दिर, ब्याउलेको लेकमा रहेको धर्मशाला, रावतकोटका पञ्चदेवल, डाँडीमाडी र खम्मगाडेका वीरखम्बाहरूका साथै ठाउँ ठाउँमा रहेका वीरखम्बा र ढुङ्गेधाराहरू यस गाउँपालिकाका महत्त्वपूर्ण धार्मिक, ऐतिहासिक तथा पर्यटकिय स्थलहरू हुन् ।

सन्दर्भ सामाग्रीहरू

बाह्य कडीहरू
http://citypopulation.info/php/nepal-mun-admin.php?adm2id=6003

नेपालका गाउँपालिकाहरू
दैलेख जिल्ला
कर्णाली प्रदेशका गाउँपालिकाहरू